Alexandre Cabanel

Alexandre Cabanel (født 28. september 1823 i Montpellier, død 23. februar 1889 i Paris) var en fransk maler.

Liv og gerning 
Cabanel blev som elev af François-Édouard Picot dimittend fra den Davidske skole og tilegnede sig tidligt dennes formsikkerhed (Moses' Død, 1852, Ludvig den Hellige, 1855, Versailles Museum). Efter at have fået stor anerkendelse for Kapelmesterens enke og Florentinsk digter fra renæssancetiden (1861), slog han helt igennem som de fornemme damers portrætmaler og i sine mytologiske billeder ved fremstillingen af den nøgne kvindeskønhed.

Cabanel kom ind i École des Beaux-Arts i Paris i en alder af sytten og studerede hos François-Édouard Picot. Han udstillede i Paris Salon for første gang i 1844 og vandt Prix de Rom-stipendiet i 1845 i en alder af 22. Cabanel blev valgt til medlem af instituttet i 1863. Han blev udnævnt til professor ved École des Beaux-Arts i 1864 og underviste der indtil sin død.

Han var tæt forbundet med Paris Salon: "Han blev valgt til Salon-juryen regelmæssigt, og hans elever kunne tælles med hundrede ved salonerne. Gennem dem skabte Cabanel mere end nogen anden kunstner af sin generation det, som blev kendt som la belle époque i fransk maleri ". Hans afvisning - sammen med William-Adolphe Bouguereau - af at tillade den impressionistiske maler Édouard Manet og mange andre malere at udstille deres arbejde i salonen i 1863 førte til oprettelsen af Salon des Refusés af den franske regering.

Cabanel vandt Grande Médaille d'Honneur på salonen af 1865, 1867 og 1878.

Venus Fødsel 

Hans berømteste værk, Venus' fødsel, findes i flere versioner. Der er blandt andre et hos Musée d'Orsay, der måler 130×225 cm og en mindre kopi (malet i 1875 for bankmanden John Wolf) hos Metropolitan Museum of Art, der måler 106x182,6 cm samt et hos Dahesh Museum of Art fra ca. 1864, som måler 85x135,9 cm. Endvidere findes der to andre udgaver; en mindre replika og et studie. Originalen fra 1863 blev købt af Napoleon 3. til hans personlige samling. Det var også året hvor Cabanel blev udnævnt til professor ved École des Beaux-Arts og medlem af akademiet.

Foruden talrige dameportrætter, har han blandt andet malet Napoleon III (1864) og hans minister Rouher.

Elever 

Cabanel havde talrige elever som

 Rodolfo Amoedo
 Henry Bacon
 George Randolph Barse
 Alexandre Jean-Baptiste Brun
 Jean-Eugène Buland
 Jean-Joseph Benjamin-Constant
 Vlaho Bukovac
 Gaston Bussière
 Louis Capdevielle
 Eugène Carrière
 Fernand Cormon
 Pierre Auguste Cot
 Kenyon Cox
 Édouard Debat-Ponsan
 Émile Friant
 François Guiguet
 Jules Bastien-Lepage
 François Flameng
 Charles Fouqueray
 Frank Fowler
 Henri Gervex
 Charles Lucien Léandre
 Max Leenhardt
 Henri Le Sidaner
 Aristide Maillol
 João Marques de Oliveira
 Jan Monchablon
 Georges Moreau de Tours
 
 Henri Pinta
 Henri Regnault
 Iakovos Rizos
 Louis Royer
 Jean-Jacques Scherrer
 António Silva Porto
 Joseph-Noël Sylvestre
 Solomon Joseph Solomon
 
 José Ferraz de Almeida Júnior
 Étienne Terrus
 Adolphe Willette
 Alexander Zick

Liste over værker 

 The Death of Moses (1851), Dahesh Museum, New York City. New York, USA
 Nymph and Satyr (Nymphe et Satyr, 1860), Private collection
 Venus fødsel (1863), Musée d'Orsay, Paris
 Francesca da Riminis og Paolo Malatestas død (1870), Musée d'Orsay, Paris
 La Comtesse de Keller (1873), Musée d'Orsay, Paris
 Phèdre (1880), Musée Fabre, Montpellier
 Ofelia (1883), Private collection
 Ruth glanant dans les champs de Booz, (1886), Musée Garinet, Châlons-en-Champagne
 Lady Curzon (1887), Kedleston Hall, England,
 Indledende studie af Cleopatra for Cleopatra tester gifte på dømte fanger, Musée des Beaux-Arts, Béziers
 Cleopatra Testing Poisons on Condemned Prisoners (1887), Royal Museum of Fine Arts, Antwerp
 Eva efter syndefaldet, Privatsamling
 Adam og Evas fordrivelse fra Paradisets have, Privatsamling
 Napoleon III
 Thamar

Galleri

Noter

Litteratur

Eksterne henvisninger 

 Alexandre Cabanel at Artcyclopedia
 Paintings of Alexandre Cabanel on Insecula
 Alexandre Cabanel at the Art Renewal Center
 Alexandre Cabanel at The Art in Pixels 
 Alexandre Cabanel at alexandrecabanel.com

Malere fra Frankrig
Personer fra Montpellier
Franskmænd i 1800-tallet
Historiemalere
Medlemmer af Académie des beaux-arts
Kommandører af Æreslegionen
Modtagere af Prix de Rome for maleri